IV. Xla Putapakgsinín lakgtsupulataman nalipulhkawilinan sakstu ixpumakin tumin, ja ́e natakaxtlawankan la xla tu xalimawkanichan xa xla xtakgalhit nemá xlakan, nachuna la xa lixokgonankan xa pukaxtlawankan Tapakgsit xlitlawayan nak xa tipakatsi xa kitaxtut.
a) Limastakgoyan xtuminkan, anta'min tu xminini xa'mak tumlitum, xla nawan xa pulátamani nak xalakgatuminitakgalhi xla ktsu litapitsin, pupitsi, limakuan, alakatúnu chu xlikaxtlawa nachuná nemá tu xkgalhi ixkìlhtsukut ixtalalakpalit xatalipaw xa lakgatumini.|Xlaktsu pulatamat tlan tlaway xalimakua xla lankga pulatamat xlakata jaé tlan naliskujkgoy xakatunu taskujut nemá lin xa akchipalin la xlakan namà xa lixokgon.|b) Xla xlipaktanukgo xa lipulatamatni, nemà limastukgoyan xla lipulatamatni nemà xa ktsu pulatamatni xla likaxlhawanan xa kilhtsukut, xlipaks chu lilhká nemà kata, kata tlan nawana ninlá ja'é nawan xla xlikaxtlawanan xa kapulátamat.|c) Xla xlikamakaklhtikan nemá mapupitsikanit xla xlisakuanit xla makgamaktay xakakapulhuwa nemà ixmapakgsinama.|Xla litapakg'sit xalipulatamat ni lisputman xaxlitlawat xapulatamatni nemá xlakata na wan tuku nalimastakan nemà wankan xalitapitsin a) chu c), ni namastakgoyanlitlan nitikù nemà la wankan xa pewá xa litapkgsin xalipulatamanìn limastá litlan chú ni mastá xalitlan xa litachixkuwin usu xapuchiwinin, la wan namà xalimastakan.|Watiyá ni tu xlitlawat namà xalilákatuminitakgalhí nemà xkgalhi xakakapulhuwa xa la lipulátamatni, xalalipulataman xawa putapaksinlaktsu pulataman, watiya nikúma nemà xalilakatumanitakgalhi na maklakaskinkan tiku ni paktanúkgochá nak pulatamatni usu nemà tiku xakstutapaksi, xa tutsu wan pi xmapakuwin ni kakxilhwin, nemà nakxilhkan xakchipalin usu tiku ni pewá naliskujkan la xwan xlitlaway, xa kakapulhuwa.|Xla xa puchiwin pumapaksin, anà ni wi xpaktanut, tlan na wan chu namakamincha nemá xa xpulákaxlantapaksin xapulátamatni xlakxoknon chu nemá xlá nikunlá naxokgo nak takxokgonat, lakchánat, chu nikulà namastakgoyan xlákata tlan tlawá chu xatatsokgne xtapalh xa katunu katunu xa lilat chu likaxlan nemá limákuaniyan xla xalikilhtsukut xla naxokgoní tu lilakchan la tu xkgalhi nemá wa xlakata.|Xla xapulakaxlantapaksin nemà xla xapulá tamánin nemá tlan nalitaxtukan xla tapaksin xalikamakamaklhtininankan tùmin xa lak putapaksin laktsupulataman, akxilhkan chu talaktsokgnan xliputlakgenkan xa kakapulhuwa. Xla namà xatalakapulhkan xatalaktlawan tùmin tlan natalichiwinankan tlan xlakan xapumapaksinin la xlikilhtsukun xla xlimakamalhtinankanit tùmin, nemà xtakgalhi.|Xla tu xtakgalhi tùmin nemà xtanuma nak xpumakintumin tlan na maklákaskinkan xa titum xapumapaksinin usu wa xlakan na waná tiku ixama tiyakan la wankan xa tapaksinin.